Grundforløbet Social- og Sundhedsskolen, der er placeret i Vodskov, Svenstrup og Hjørring, starter grundforløbet for eleverne i uge 32, og sekretariatschef Birgit Hørlyck siger til TV2/Nord: - Aldrig har så mange søgt ind på grundforløbet, Der kører i alt otte klasser, fordelt på vore tre afdelinger. Vi er gået i samarbejde med VUC og oprettet klasser i Frederikshavn og Hadsund for at klare efterspørgselen. Assistentuddannelsen Også hvad angår Assistentuddannelsen er søgningen stigende. I juni startede fem klasser, mod hidtil fire klasser. Birgit Hørlyck tror på, at årsagen til denne stigning skal findes i forbedrede lønvilkår: - Jeg er overbevist om, at grunden til stigningen primært skyldes muligheden for voksenelevløn. Der er stor forskel på en elevløn eller en voksenelevløn. PAU til Skolen? I øvrigt håber Skolen på, at få endnu en uddannelse under sit tag - Pædagogisk Assistent Uddannelse(PAU). Her venter skolen dog på, at de nordjyske kommuner får oprettet kommunale praktikpladser, før uddannelsen kan sættes i værk.

Referat:
Sosu Nord oplever i øjeblikket en stor søgning til både grundforløbet og assistentuddannelsen.
Hele otte klasser i grundforløbet og fem klasser til Assistentuddannelsen - så mange som aldrig før.